IXEF WIS TLATA
D acu i geqsed Ṛebbi i lqaea?
D acu i geqsed Ṛebbi i yemdanen?
Amek i s-d-iffeɣ wexṣim i Ṛebbi?
Γer zdat, ɣer wacu ara tcabi temeict ɣef lqaea?
1. D acu i d lmeqsud n Ṛebbi i lqaea?
LMEQSUD n Ṛebbi yeenan lqaea d ayen iteeddan mliḥ. Yahwa yebɣa a ţ-zedɣen yemdanen ara yilin d iseediyen yerna ara yeseun ṣṣeḥḥa n leali. Adlis Iqedsen yenna-d belli Yahwa “yeẓẓa yiwen n leǧnan di Eidin” yerna “yessemɣi-d si lqaea, mkul ṣṣenf n ttjuṛ ieeǧben i tmuɣli, yelhan i wučči.” Mbeed mi d-yexleq Ṛebbi Adam d Ḥewwa, argaz amezwaru ţ-ţmeṭṭut tamezwarut, yessers-iten di tnezduɣt-agi icebḥen, ssyin yenna-yasen: “Arwet, ffuktit, ččaṛet lqaea, steemeṛt-eţ.” (Laṣel n ddunit 1:28; 2:8, 9, 15) Ihi, yella di lmeqsud n Ṛebbi akken a d-seun yemdanen dderya, ad ssewseen leǧnan anda i ţeicin iwakken a d-yekk ddunit meṛṛa, yerna ad ḥarben ɣef lḥiwan.
2. a) Amek i neẓra belli lmeqsud n Ṛebbi i lqaea a d-yeḍru? b) Acu i d-yeqqar Wedlis Iqedsen ɣef yemdanen ara d-tṣaḥ tudert n dayem?
2 Elaḥsab-ik, a d-yeḍru yiwen n wass lmeqsud n Yahwa Ṛebbi yeenan imdanen ara ieicen ɣef lqaea, ara yuɣalen d lǧennet? Yahwa yenna-d: “Ayen i d-nniɣ [...] a t-xedmeɣ.” (Iceaya 46:9-11; 55:11) D ṣṣeḥ, ulac ccekk, Ṛebbi ad yexdem ayen i geqsed. Issefhem-ed belli lqaea “ur ţ-id-ixliq ara iwakken aţ-ţexlu, lameena iwakken aţ-ţeemeṛ.” (Iceaya 45:18) Amek i gan yemdanen i gebɣa Ṛebbi ad eicen ɣef lqaea? Acḥal n lweqt i gebɣa ad eicen fell-as? Adlis Iqedsen yerra-d leǧwab: “Iḥeqqiyen [...] a ţ-zedɣen i lebda.”—Ahellil 37:29; Aweḥḥi 21:3, 4.
3. Anti liḥalat yesseḥzanen i neţwali ass-a ɣef lqaea, yerna anwi isteqsiyen i d-yewwi wayagi?
3 Akken i d-iban lḥal, mazal ur d-yeḍri ara wayagi. Ass-a, leibad hellken yerna ţmeţţaten; ţţemceččawen yerna ţmenɣan wway gar-asen. Ihi, tella lḥaǧa i d-iṣaren. Lameena, Ṛebbi ur yebɣi ara aţ-ţili lqaea am wakken i ţ-neţwali tura! Acu i d-iṣaren? Acuɣer ur d-yeḍri ara lmeqsud n Ṛebbi? Ulac adlis n ttarix, i gekteb leebd, i gzemren a ɣ-t-id-issefhem, axaṭer tilufa bdant deg igenni.
YENNULFA-D WEEDAW
4, 5. a) Di tin n ṣṣeḥ, menhu i gessexdmen azrem akken a s-d-yehdeṛ i Ḥewwa? b) Amek i gezmer walbeeḍ yeṣfan ad iqqel d amakar?
4 Taktabt tamezwarut n Wedlis Iqedsen theddeṛ-ed ɣef yiwen wexṣim i s-d-ikkren i Ṛebbi di leǧnan n Eidin. Taktabt-a teqqar-ed belli axṣim-agi d “azrem”, meena mačči d lḥiwan menwala i gella. Taktabt taneggarut n Wedlis Iqedsen tessefhem-aɣ-d menhu-t: d win “yeţţusemman Iblis, Cciṭan, win yeţɣurrun ddunit meṛṛa.” Iţţusemma daɣen “azrem nni n zik.” (Laṣel n ddunit 3:1; Aweḥḥi 12:9) Lmelk-agi iǧehden, yellan d lxelq ur ţwalint wallen, issexdem azrem akken ad ihdeṛ i Ḥewwa. Yessaweḍ-iţ armi tɣil belli seg yimi n wezrem-agi i d-yeffeɣ ṣṣut. Bla ccekk, lxelq-agi yeḥdeṛ m’akken i d-ihegga Ṛebbi lqaea i yemdanen.—Yub 38:4, 7.
5 Lameena, imi ayen akk i d-yexleq Yahwa yekmel, anwa i d-ixelqen “Iblis”, “Cciṭan”? D yiwen n lmelk, ger lmuluk iǧehden n Ṛebbi, i guɣalen s timmad-is d Iblis. Amek armi i d-yeḍra wayagi? Ass-a, albeeḍ yeṣfan izmer ad iqqel d amakar. Amek i d-iḍerru waya? Yeţţaǧǧa yir ccehwa a d-temɣi deg wul-is. Ma yella iţkemmil iţxemmim fell-as, yir ccehwa-yagi tezmer aţ-ţiǧhid mliḥ. M’ara d-teɣli teswiet, ahat a s-yefk lebɣi.—Γer-ed Yeequb 1:13-15.
6. Amek i guɣal yiwen n lmelk iǧehden n Ṛebbi d Cciṭan Iblis?
6 D ayen i s-yeḍran i Cciṭan Iblis. Amar yesla i Ṛebbi mi genna i Adam d Ḥewwa a d-seun dderya w’ad eemmṛen lqaea. (Laṣel n ddunit 1:27, 28) Yenna-yas ahat: ‘Izmer lḥal imdanen-agi meṛṛa a yi-eebden nekk wala Ṛebbi.’ Akka i s-d-temɣi yir ccehwa deg wul-is. Γer taggara, ikellex Ḥewwa s lekdubat i s-d-yenna ɣef Ṛebbi. (Γer-ed Laṣel n ddunit 3:1-5.) Imiren, yuɣal d “Iblis”, lmeena-s “Win iţcemmiten”. Yeqqel daɣen d “Cciṭan”, yeeni “Axṣim.”
7. a) Ayɣer i mmuten Adam d Ḥewwa? b) Iwacu dderya meṛṛa n Adam ţţiwsiren yerna ţmeţţaten?
7 Cciṭan Iblis yessexdem lekdeb akk-d tḥila akken ad yawi Adam d Ḥewwa ad eaṣin Ṛebbi. (Laṣel n ddunit 2:17; 3:6) Γer taggara mmuten, akken i t-id-yenna Ṛebbi. (Laṣel n ddunit 3:17-19) Adam ikcem-it-id lexṣaṣ axaṭer yedneb. Dɣa dderya-s meṛṛa weṛten-d ddnub. (Γer-ed Iṛumaniyen 5:12.) Nezmer a d-nessefhem ayagi s lemtel n lqaleb ideg i ssewwayen lgaṭu. Ma yella lqaleb-agi yeewej, amek ara teḍru d mkul taḥbult ara d-yeffɣen seg-s? A d-ffɣent meṛṛa eewjent, yeeni seant lexṣaṣ. Ihi kifkif, mkul amdan iwṛet-ed sɣur Adam “leewej”, yeeni lexṣaṣ. Daymi imdanen irkulli ţţiwsiren yerna ţmeţţaten.—Iṛumaniyen 3:23.
8, 9. a) Akken i d-iban, Cciṭan ixuṣem Ṛebbi. Deg wacu? b) Acuɣer Yahwa ur yenɣi ara din din imeaṣiyen-nni?
8 Cciṭan issker-ed anafeq (lmeeṣeyya) imi i gewwi Adam d Ḥewwa ad denben zdat n Ṛebbi. Ixuṣem Ṛebbi deg wamek i gḥekkem. Amzun yenna-d: ‘Ṛebbi d yir lḥakem. Iskiddib yerna yeţḥeṛṛim leḥwayeǧ n leali i cceeb-is. Leibad ur ḥwaǧen ara leḥkem-ines. Zemren ad ḍebbren weḥḥed-sen d acu i gelhan d acu i diri. Axiṛ ad ilin ddaw n leḥkem-inu.’ Acu ara yexdem Ṛebbi zdat n lexṣem-agi? Kra qqaren-as: ‘menyif lukan yenɣi imeaṣiyen-nni.’ Meena, lemmer yexdim akka, a d-yerr leǧwab i lexṣem i d-issker Cciṭan? Eeni, a d-ibeggen wayagi belli Ṛebbi iḥekkem akken ilaq?
9 Imi yekmel lḥeqq n Yahwa, ur yenɣi ara din din imeaṣiyen-nni. Ṛebbi iwala belli ilaq lweqt iwakken a d-yerr leǧwab iqewwmen i wecqirrew n Cciṭan Iblis yerna iwakken a d-ibeggen belli d akeddab i gella. Daymi i geǧǧa imdanen ad sseddun iman-nsen kra n lweqt ddaw n ufus n Cciṭan. Ixef wis 11 n tektabt-a a d-yessefhem iwacu i geṭṭef Yahwa ṛṛay-agi yerna ayɣer i geǧǧa annect-a n lweqt uqbel ad ifru tilufa i d-texleq temsalt-a. Acu kan, yelha a nxemmem ɣef yesteqsiyen-agi: Adam d Ḥewwa sean lḥeqq imi umnen Cciṭan, neţţa leemeṛ sen-yefki kra? Sean lḥeqq imi umnen belli Yahwa d akeddab iwumi yeqqur wul, neţţa yefka-yasen ayen akk i kesben? Lukan d kečč, d acu ara txedmeḍ?
10. Amek i tzemreḍ aţ-ţiliḍ si lǧiha n Yahwa akken ad yeţţunefk leǧwab i wecqirrew n Cciṭan?
10 Yelha ma nxemmem ɣef yesteqsiyen-agi, axaṭer llan yesteqsiyen yecban wigi i ɣ-yeenan meṛṛa ass-a. Ţ-ţideţ, tzemreḍ aţ-ţiliḍ si lǧiha n Yahwa akken ad yeţţunefk leǧwab i wecqirrew n Cciṭan. Tzemreḍ aţ-ţqebleḍ ad yili Yahwa d Lḥakem-inek w’aţ-ţefkeḍ tagniţ akken a d-iban Cciṭan d akeddab. (Ahellil 73:28; ɣer-ed Lemtul 27:11.) Acu kan, ger imelyaṛen n imezdaɣ n ddunit, qlilit leibad i geṭṭfen leqrar-agi. Ihi, Iban-ed am wakken d Cciṭan i gḥekmen ddunit-a. Lameena, d ayagi i gesselmad s ṣṣeḥ Wedlis Iqedsen?
ANWA I GḤEKMEN DDUNIT?
11, 12. a) Anwa ajeṛṛeb i d-yemmuger Eisa i d-isskanayen belli Cciṭan d lḥakem n ddunit? b) Acu n ţţbut nniḍen i d-iţbegginen belli Cciṭan d lḥakem n ddunit?
11 Eisa leemeṛ yenkiṛ belli Cciṭan d lḥakem (sselṭan) n ddunit. Yiwen wass, ur neẓri amek, s yiwen n lbeṛhan (lmueǧiza), Cciṭan iwerra-yas-d “tigeldiwin meṛṛa n ddunit akw-d ccan-nsent.” Ssyin, iweed-as: “Ayagi akw, a k-t-fkeɣ, ma tekniḍ, tseǧǧdeḍ zdat-i.” (Matta 4:8, 9; Luqa 4:5, 6) Xemmem cwiyya. Lukan Cciṭan ur yelli ara d lḥakem n tgeldiwin i s-d-yessken, a s-yili wayagi d ajeṛṛeb i Eisa? Eisa ur yenkiṛ ara belli lḥukumat meṛṛa llant deg ufus n Cciṭan. Lemmer mačči d Cciṭan i gellan d lḥakem, tili yenna-t-id.
12 Yahwa d Ṛebbi Bab n Tezmert, d Axellaq n wayen akk i ɣ-d-yezzin, wagi d ayen ibanen. (Aweḥḥi 4:11) Lameena, Adlis Iqedsen ur d-yenni ara yakk belli Yahwa Ṛebbi, neɣ Eisa Lmasiḥ, d lḥakem n ddunit. Di tin n ṣṣeḥ, Eisa isemma i Cciṭan Iblis “sselṭan n ddunit agi.” (Yuḥenna 12:31; 14:30; 16:11) Adlis Iqedsen isemma-yas daɣen “ṛebbi n ddunit-agi.” (2 Ikurintiyen 4:3, 4, Awal n tudert, 2001) Amceggee Yuḥenna amasiḥi yenna-d ɣef wexṣim-agi, Cciṭan: “Ddunit meṛṛa aţţan ddaw n leḥkwem n Wemcum.”—1 Yuḥenna 5:19.
AMEK ARA TEŢWIKKES DDUNIT N CCIṬAN?
13. Ayɣer i neḥwaǧ ddunit tajdiṭ?
13 Seg useggas ar wayeḍ, ddunit simmal tessagad. Teččuṛ d lgirrat, d leibad ur neṣfi ara i gxeddmen di lbulitik, d leulama n ddin at sin wudmawen akk-d iqettalen. Ddunit-a ur tezmir ara aţ-ţṣeggem s lekmal-is. Adlis Iqedsen ikcef-ed belli qrib ad yekkes Ṛebbi ddunit-agi tamcumt, di lgirra yeţţusemman Harmagidun. D ddunit tajdiṭ ideg ara yili lḥeqq ara yuɣalen deg wemkan-is.—Aweḥḥi 16:14-16.
14. Anwa i gextaṛ Ṛebbi bac ad yili d Lḥakem n Tgelda-s, yerna d acu i d-tenna licaṛa ɣef waya?
14 Yahwa Ṛebbi yextaṛ Eisa Lmasiḥ bac ad yili d Lḥakem n Tgelda (lḥukuma) n igenwan. Xilla n lweqt aya, Adlis Iqedsen icar-ed: “Ilul-aɣ-d weqcic, iţţunefk-aɣ-d umemmit; lḥekma aţ-ţili ɣef tayeţ-is. Ad iţţusemmi [...] Bab n lehna. Ad issewsee lḥekma-s, a d-isers lehna ur nfennu ara.” (Iceaya 9:5, 6) Eisa yemla i inelmaden-is ad ţẓallan ɣef lḥukuma-yagi akka: “Tagelda-k a d-tas, lebɣi-k a d-iḍru di lqaea akken yeḍra deg igenwan.” (Matta 6:10) Akken ara t-nẓer umbeed di tektabt-agi, Tagelda n Ṛebbi qrib aţ-ţemḥu lḥukumat meṛṛa n ddunit n wass-a w’a tent-tbeddel. (Γer-ed Danyil 2:44.) Sakin, aţ-ţerr lqaea d lǧennet.
DDUNIT TAJDIṬ TEQREB-ED!
15. D acu i d “lqaea tajdiṭ”?
15 Adlis Iqedsen yeţţak-aɣ-d ṭṭmana-yagi: “Neţṛaǧu, akken i ɣ-t-iweed [Ṛebbi], igenwan ijdiden akw-d lqaea tajdiṭ, ideg ara yezdeɣ lḥeqq.” (2 Buṭrus 3:13; Iceaya 65:17) Tikwal, m’ara d-iheddeṛ Wedlis Iqedsen ɣef “lqaea”, neɣ “ddunit”, iţţeqsad-ed imezdaɣ-is. (Ahellil 66:4) Ihi, “lqaea tajdiṭ”, ideg yella lḥeqq, d imdanen i geeǧben i Ṛebbi.
16. Anta tikci ɣlayen i gefka Ṛebbi i wid i s-ieeǧben, yerna d acu i glaq a t-nexdem akken a ţ-nekseb?
16 Eisa iweed-ed belli imdanen ara ieeǧben i Ṛebbi a sen-teţţunefk tikci n “tudert n dayem” di ddunit tajdiṭ. (Marqus 10:30) Ldi adlis-inek iqedsen ɣer Yuḥenna 3:16 akk-d 17:3, teɣreḍ-d acu i d-yenna Eisa a t-nexdem bac a nekseb tudert n dayem. Tura, wali deg Wedlis Iqedsen lbaṛakat swayes ara stummnen wid ara yestahlen tikci-yagi ifazen n Ṛebbi di Lǧennet ɣef lqaea.
17, 18. Ayɣer i nezmer a netḥeqqeq belli aţ-ţili lehna d ṭṭmana ɣef lqaea meṛṛa?
17 Cceṛ, lgirrat, timenɣiwt akk-d leqher ad ɣaben. “Amcum ur d-iţɣimi ara [...]. Imeɣban ad weṛten tamurt.” (Ahellil 37:10, 11) Aţ-ţili lehna axaṭer ‘si tqernit n ddunit ɣer tayeḍ, Ṛebbi ad yesseḥbes imenɣiyen.’ (Ahellil 46:10; Iceaya 2:4) Uyerna, “aḥeqqi ad iǧǧuǧǧeg; aţ-ţili lehna, ayen akw ara idum waggur”, yeeni i dima.—Ahellil 72:7.
18 Wid ieebbden Yahwa ad eicen di ṭṭmana. Skud At Isṛayil n zik ţţaɣen awal i Ṛebbi, llan ţeicin di ṭṭmana. (At Lewwi 25:18, 19) Acḥal ara yelhu lḥal asm’ara neic di ṭṭmana am tagi di Lǧennet!—Γer-ed Iceaya 32:18; Mixa 4:4.
19. Amek i neẓra belli aţ-ţeṭṭuqqet (aţ-ţketteṛ) lmakla di ddunit tajdiṭ n Ṛebbi?
19 Ur yeţţuɣal ara ad yili laẓ. Yura deg Uhellil 72:16: “Ad eumen yirden di tmurt.” Yahwa Ṛebbi ad ibarek iḥeqqiyen, yerna ‘akal a d-yefk lɣella-s.’—Ahellil 67:7.
20. Iwacu i nezmer a neḍmen belli lqaea meṛṛa aţ-ţuɣal d lǧennet?
20 Lqaea meṛṛa aţ-ţuɣal d lǧennet. Ad ilin yexxamen ijdiden yerna yelhan akk-d leǧnanat icebḥen ɣef wakal i swaɣen leibad ur nekmil ara. (Γer-ed Iceaya 65:21-24; Aweḥḥi 11:18) M’ara ieeddi lweqt, iḥricen n lqaea i geţwaxedmen ad iwsieen alamma tuɣal lqaea meṛṛa am leǧnan n Eidin, tecbeḥ yerna teţţak-ed lɣella. Ṛebbi ad yili dima yewǧed akken ‘ad yeldi afus-is w’ad yesseṛwu kra n wayen yeddren.’—Ahellil 145:16.
21. Acu i d-isskanayen belli aţ-ţili lehna ger leibad d lḥiwan?
21 Aţ-ţili lehna ger leibad d lḥiwan. Lḥiwan n lɣaba d wid n wexxam ad ččen akken. Ula d aqcic amecṭuḥ ur yeţţagad ara lḥiwan i gellan ass-a weeṛen.—Γer-ed Iceaya 11:6-9; 65:25.
22. Amek ara teḍru d lehlak?
22 Lehlak ad yekkes. Eisa, Lḥakem n Tgelda n Ṛebbi, ad isseḥlu imdanen akteṛ n wasmi i gella ɣef lqaea. (Matta 9:35; Marqus 1:40-42; Yuḥenna 5:5-9) Imiren, “ulac win ara d-yinin: ‘Uḍneɣ!’”—Iceaya 33:24; 35:5, 6.
23. Iwacu i ɣ-yessefṛaḥ ḥeggu n lmeggtin?
23 Wid ezizen fell-aneɣ yemmuten a d-uɣalen ɣer tudert yerna ma uɣen awal i Ṛebbi ur ţţuɣalen ara yakk ad mmten. Widak meṛṛa yegnen di lmut yerna yellan di ccfaya n Ṛebbi a d-ḥyun. Di tin n ṣṣeḥ, ad yili “ḥeggu n iḥeqqiyen akw-d imesbaṭliyen.”—Lecɣal 24:15; ɣer-ed Yuḥenna 5:28, 29.
24. Acu i teţḥussuḍ m’ara txemmeḍ ɣef temeict ara yilin di Lǧennet ɣef lqaea?
24 Ţ-ţameict iteeddan i geţṛaǧun ɣer zdat wid yextaṛen ad ţnadin ad issinen Yahwa Ṛebbi, Axellaq-nneɣ Ameqran, yerna ad qedcen fell-as. Eisa ibder-ed Lǧennet ara yilin ɣef lqaea mi s-yeweed i wemcum-nni yeţmeţţaten ɣer tama-s: “Aţ-ţiliḍ yid-i di lǧennet.” (Luqa 23:43) Ilzem a nissin akteṛ Eisa Lmasiḥ axaṭer yis i zemrent ad ilint lbaṛakat-agi meṛṛa.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn